Killer Elite (cinta)

: *Iste articlo ye sobre una cinta d'acción de l'anyo 2011; ta atros usos, se veiga *'Killer Elite***.

***Killer Elite*** (títol orichinal en [[Idioma anglés|anglés]], en [[Idioma aragonés|aragonés]] ***Asasín d'elite***; estrenau en [[Aragón]] con o títol en [[Idioma castellano|castellano]] de ***Asesinos de élite***, en aragonés ***Asasins d'elite**') ye una cinta d'acción y d'intriga de coproducción australo-anglo-estausunidense dirichida por Gary McKendry y producida por Michael Boughen, Steve Chasman, Sigurjón Sighvatsson y Tony Winley ta las productoras *[[Entertainment Film Distributors]]* (Reino Uniu), *[[Open Road Films]]* (Estaus Unius) y *[[Walt Disney Studios Motion Pictures]]* (Australia). La cinta se basa en un guión adaptau por Matt Sherring, basau en a novela *[[The Feather Men]]*, de Ranulph Fiennes (1991), la suya Banda Sonora Orichinal ye un treballo de Reinhold Heil y Johnny Klimek, con una dirección de fotografía de Simon Duggan. Os principals actors d'a cinta son Jason Statham, Clive Owen, Robert De Niro, Dominic Purcell, Aden Young, Yvonne Strahovski y Ben Mendelsohn.

## Argumento
En 1980 Danny Bryce fa parte d'un equipo d'asasins dirichiu por Hunter, d'o cual fan parte tamién Davies y Meier, y la misión que ha recibiu l'equipo ye la d'asasinar a un hombre. Fan lo treballo, pero Danny se troba que en l'auto que han atacau tamién viachaba lo fillo d'a victima, y no ye capable de disparar contra él. Danny recibe una ferida y decide albandonar la profesión y retirar-se enta la suya casa en Australia. Pero una anyada dimpués recibe una trucada telefonica que lo cita en Omán a on Hunter ye presonero. En Omán se troba con lo contacto que lis facilitaba las misions, qui li diz que Hunter heba acceptau un treballo por o cual heba de cobrar 6 millons de dólars pero que no podió completar o treballo. Y que si Danny no lo remata por él, matarán a Hunter.

Lo contacto li facilita una trobada con Amr, lo xaic deposau d'una tribu, que yera qui heba contractau a Hunter y qui li diz que fa bellas anyadas uns miembros d'o *[[Special Air Service]]* britanico heban matau a tres d'os suyos fillos mientres a guerra de Dhofar en una intervención ilegal, li da lo nombre dos asasins (Steven Harris, Steven Cregg y Simon McCann y li ordena de matar-los. Pero amás li posa condicions: cal que grabe en video las confesions d'os culpables, cal que las suyas muertes tiengan l'apariencia d'accidentals y cal que los mate antes de que lo xaic, que ye malauto terminal, muera, ye decir, en alto u baixo 6 meses. Asinas, lo cuatreno fillo d'o xaic, Bakhait, recupere ta la familia lo control d'ixa remota rechión desertica. Danny no puet so que acceptar y reúne a lo suyo antigo equipo ta empecipiar a investigación, trobando-se bien luego con a *Feathermen* ("hombres de pluma", por a suya capacidat d'actual con a sutilidat d'una pluma), que son qui en realidat ordenoron l'asasinato d'os fillos d'o xaic.

## Elenco

## Rodache
O rodache d'as escenas interiors se fació en os Docklands Studios Melbourne de Melbourne, Australia. Ta las escenas d'exteriors se rodó en cuantos puestos, repartius por Australia, Anglaterra y Galas. Destacan as escenas grabadas en os Brecon Beacons de Galas. Cal destacar que as escenas correspondients a París se filmoron en realidat en Melbourne, y que bellas escenas que representan Londres se rodoron en Caerdydd.

## Criticas
La cinta s'estrenó lo 10 de setiembre de 2011 en a 36<sup>ena</sup> edición d'o Festival Internacional de Cine de Toronto, en Toronto (Canadá) y recibió criticas negativas, en estar considerada la cinta nomás que un vehiclo ta lo lucimiento de Jason Statham, encara que tamién i partecipen destacaus actors como Clive Owen y Robert De Niro.

O critico cinematografico Quim Casas en *[[SensaCine]]* considera que ista cinta amuestra una progresión en as cualidaz interpretativas de Jason Statham y tamién que amuestra en a pantalla as caracteristicas propias d'os mercenarios d'a vida real; tanimientres, considera que en sobran as alusions a lo pasau sentimental d'o protagonista y que se desproveita a un actor d'a categoría de Robert De Niro, amenistando lo suyo personache una mayor densidat en l'argumento d'a cinta.

O critico Mikel Zorrilla diz::

## Premios

## Se veiga tamién
* Cine en 2011.
* Cintas de 2011.

## Referencias

## Vinclos externos
*  ''Killer Elite'' en Internet Movie Database.
*  ''Killer Elite'' en Rotten Tomatoes.
*  /  ''Killer Elite'' en FilmAffinity.
*  ''Killer Elite'' en Allociné.
*  ''Killer Elite'' en Box Office Mojo.
*  ''Killer Elite'' en AllMovie.
*  ''Killer Elite'' en Metacritic.
*  ''Killer Elite'' en Online-Filmdatenbank.